Referat af møde i menighedsrådet ved Jesu Hjerte Kirke 5. maj 2020 kl. 18.00.

Tilstede: Sp. Tomislav Cvetko, p. Ariel Baraquiel Bejo, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm), Carsten Günther, Maria Giuditta Rasmussen

Fraværende: p. Tomaz Majcen, Ursula Ljungqvist, Loredana Ruggiero

Formanden ledede mødet efter følgende

**Dagsorden**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Opsætning af relief fra Josephalteret i kirkerummet. *Skitse vedhæftes og relieffet besigtiges*
6. Overvejelser om ændringer i det liturgiske rum. *Ny plantegning vedhæftes.* Formanden redegør nærmere om hvordan og hvorledes en ændring kan gennemføres. Evt. besigtigelse i kirkerummet.

Foreløbig proces: Principiel godkendelse af præster og menighedsråd, biskoppelig godkendelse, udarbejdelse af arkitekttegninger og principskitser, rekvirering af oplysninger fra jesuiterordenen og danske arkiver, økonomisk overslag fra bygningskonstruktør, konsultation fra Villeroy & Boch, som leverede de originale fliser, øvrige indhentning af byggetilbud, fondsansøgninger og flere møder efterfølgende

1. Økonomi
2. Undervisning i sognet. Førstekommunions- og firmelsesundervisning
3. Fastlæggelse af nye møder
4. Evt.

**Ad 1)** Sognepræsten indledte med en meditation over Apostlen Peters pinseprædiken fra Apostlenes Gerninger samt bøn.

**Ad 2)** Formanden konstaterede at referat fra sidste møde var blevet godkendt kort efter sidste møde pr. mail. Dagsorden blev godkendt idet dog tidligere punkt 7 om sparekatalog og punkt 9 om supplering af kirkeskatteudvalg blev sammenlagt til et nyt punkt 7.

**Ad 3)** Sognepræsten berettede at kirken som følge af Corona-krisen er lukket, så messefejringerne er stærkt reducerede i omfang. Prædikenerne lægges på menighedens Facebook-profil. Datoer for firmelse og 1. kommunion besluttes efter genåbning af kirken. Sognepræsten har fået kontakt til en billedskærer, der ville kunne lave en figur af St. Frans af Assisi. Figuren tænkes at blive i samme størrelse som den af St. Ignatius Loyola. Billedskæreren opfordres i første omgang til at lave en model, så man kan få et bedre indtryk af, hvordan figuren kunne komme til at se ud.

**Ad 4)** Formanden berettede, at Corona har vendt op og ned på alt i driften af kirken. 3. rate for orglet er modtaget fra Wroblewskis Orgelfond og betalt til Marcussen & Søn. Orglet er grundlæggende færdigt, enkelte afsluttende detaljer ordnes inden længe. Det røde tæppe i højkoret er så godt som væk. Ina Hartmann har overtaget menighedens kirkebøger, idet Lone Juel Sørensen stadig kan konsulteres. Man leder efter ny til føring af kontrabøger. Der har været 2 møder med evt. ny organist. Stillingen opslås inden Ole Kongsteds fratrædelse. Der blev fremsat ønske om udvalg om kirkemusik. AV-udstyret fra Magleås sættes op i menighedssalen. Formanden har doneret rochetter til brug for ministranterne. Hjemmesiden bliver kun opdateret meget langsomt.

**Ad 5)** Man besigtigede relieffet fra det tidligere St. Josephs-alter. Relieffet står pt. i kælderen, og man blev enige om, at det efter rengøring mm. sættes op i kirken, parallelt til Pietta-figuren.

**Ad 6)** Man besigtigede kirken, herunder det ny orgel, og havde indledende drøftelse af formandens seneste forslag til renovering af det liturgiske rum.

**Ad 7)** Formanden havde udsendt sparekatalog, der blev gennemgået og godkendt. Bl.a. ansættes der ikke ny rengøringshjælp, men i stedet laves der flere rengøringsdage. Kirkeskatteudvalget genoptager sine aktiviteter. Man vil bl.a. se på, hvordan andre menigheder er lykkedes med at få forøget bidrag fra kirkeskat.

**Ad 8)** Udskudt til næste møde

**Ad 9)** Næste møde blev lagt til 9. juni 2020

**Ad 10)** Menighedsrådet bliver præsenteret ved den diskrete fejring af biskoppens 25-års jubilæum. Birte Mandrup Christensen sørger for en gave.

Formanden hævede mødet kl. 20:15